તેમણે ઉમેર્યું હતું કે, મને લાગે છે કે, પ્રથમ મેન્યુફેકચરીંગ અને સર્વિસ ઈન્ડસ્ટ્રીને સન્માન મળ્યું છે. આ બજેટમાં રહેલી જોગવાઈઓને કારણે રિયલ એસ્ટેટ ક્ષેત્રને ઘણા પ્રોત્સાહનો મળશે. શેરબજાર ઉપર લોન્ગ ટર્મ કેપિટલ ગેઈન ટેકસ લાદવામાં આવ્યો હોવાથી શકય છે કે શેરબજારમાં રોકાણ કરનારા લોકો રિયલ એસ્ટેટ તરફ વળે. વધુમાં સરકારે સિનીયર સિટીઝનોને પણ ઘણી રાહત આપી હોવાથી તેઓ રોકાણ માટે રીયલ એસ્ટેટ ક્ષેત્રને પસંદ કરે તેવું પણ બને. આજે લોકોની જરીયાત મકાનની છે અને સોના કરતા પણ મકાનમાં નાણા રોકે તેવી સંભાવના છે. જક્ષય શાહે કહ્યું હતું કે, આ બજેટથી લોકોનું જીવન ધોરણ ઘણુંબધુ સુધરશે. સરકારે સંપુર્ણપણે સમતોલ બજેટ આપીને સાચી દિશામાં પગલું ભર્યું છે.